**Practical No. – 1**

**कुटुंबात उपलब्ध असणारे संसाधने ओळखणे, त्यांची यादी करून वर्गीकरण करणे**

‘आपल्याजवळ जे आहे त्याचा उपयोग करून आपल्याला जे प्राप्त करून घ्यायचे आहे म्हणजे व्यवस्थापन होय.’ ‘आपल्याजवळ जे उपलब्ध आहे’ याचा अर्थ आपल्या जवळ उपलब्ध असलेली **साधनसंपत्ती** व ‘प्राप्त करून घेण्याचे’ ते ध्येय. **व्यवस्थापन** म्हणजे वैयक्तिक व कौटुंबिक ध्येय प्राप्ती साठी साधनसंपत्ती उपयोगात आणण्याची प्रक्रिया.

कुटुंबाच्या गरजा पूर्ण करण्यासाठी व ध्येय साध्य करण्यासाठी विविध भोतिक व अभौतिक बाबींची आवश्यकता असते. जी वस्तू आपण उपयोगात आणू शकतो त्यास साधन असे म्हणतात. परंतु कौटुंबिक ध्येय साध्य करण्याचे अथवा गरजा पूर्ण करण्यासाठी ज्या साधनांचा उपयोग होतो त्यास संसाधने म्हणतात.

दैनंदिन जीवनात असंख्य गरजा पूर्ण करायच्या असतात. वेगवेगळी लहान मोठी ध्येये साध्य करण्यासाठी संसाधनाचा उपयोग तसेच व्यवस्थापन करणे आवश्यक असते. म्हणून उपयोगात येणारे कौटुंबिक संसाधन हे गृह व्यवस्थापनाचा पाया आहे असे म्हणतात.

गृह व्यवस्थापनाचे उद्दिष्ट म्हणजे कमीतकमी संसाधनाचा उपयोग करून जास्तीत जास्त ध्येय प्राप्त करणे. त्यामुळे अधिकाधिक सुख समाधान प्राप्त होईल.

**संसाधानाचे वर्गीकरण**

संसाधानाचे वर्गीकरणाचे दोन प्रकारात केले जाते.

**संसाधने**

**1.मानवीय संसाधने (Human Resources) :** मानवाजवळ असणाऱ्या व गरजा भागविण्यासाठी उपयुक्त ठरणाऱ्या साधनांना मानवीय साधनसंपत्ती म्हणतात. वेळ, शक्ती, आवड, योग्यता, कौशल्य, अभिवृत्ती, ज्ञान ही साधनसंपत्ती अदृश्य स्वरुपात असल्यामुळे मानवाजवळ असून देखील तीचे महत्व चटकन लक्षात येत नाही. व्यक्तीला ती अनुभवता येतात पण प्रत्यक्ष पाहता येत नाही. अशी संसाधने अनेकदा दुर्लक्षित असतात किंवा त्यांचा उपयोग पूर्णत्वाने केला जात नाही. या संसाधनाचा उत्पादनक्षम कार्याकरिता उपयोग करतात.

**2.अमानवीय संसाधने (Non-human Resources) :** ही संसाधने दृश्य (मूर्त स्वरुपाची) सहज आणि ओळखता येतात. त्यामुळे ह्या संसाधानाचे महत्व चटकन कळते. पैसा. उपकरणे, खाद्यपदार्थ, फर्निचर, दागदागिने, मालमत्ता, कपडे, वाहने, घर, शेती, दुकान, तसेच दवाखाने, बगीचे, आरोग्य केंद्रे, पोलीस दल, अग्निशामक दल, मनोरंजन केंद्र, खेळ, क्रीडा, छंद केंद्र, क्लब, सामुदायिक केंद्रे, बगीचा, मोकळ्या जागा, शैक्षणिक संस्था, टपाल, वाहतूक सेवा, टेलिफोन सेवा, संगणक केंद्र, इ. चा अमानवीय संसाधने मध्ये होतो.

मी माझ्या कुटुंबाची पाहणी केली असता आमच्या कुटुंबात उपलब्ध असलेली मानवीय व अमानवीय संसाधने खालील प्रमाणे आहे.

|  |  |
| --- | --- |
| **मानवीय संसाधने** | **अमानवीय संसाधने** |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |